Φρειδερίκος Β΄ Ευγένιος της Βυρτεμβέργης

O Φρειδερίκος Β΄ (γερμ. Friedrich II, 21 Ιανουαρίου 1732 - 23 Δεκεμβρίου 1797) του Οίκου της Βυρτεμβέργης ήταν δούκας της Βυρτεμβέργης.

Βιογραφία
Γεννήθηκε στη Στουτγάρδη. Ήταν το τέταρτο παιδί και ο τέταρτος γιος του Καρόλου Αλεξάνδρου της Βυρτεμβέργης και της Μαρίας Αυγούστας, κόρης του Ανσέλμου Φραγκίσκου του Τουρν και Τάξις.

Κόμης του Μέμπελγκαρτ (Μονπελιάρ)
Υπηρέτησε στον στρατό του Φρειδερίκου Β΄ της Πρωσίας και έλαβε μέρος στον Επταετή Πόλεμο (1756-63). Έπειτα ανέλαβε την πατρική Κομητεία του Μονμπελιάρ. Ο μεγαλύτερος αδελφός του, Κάρολος Ευγένιος, τον όρισε αντιστράτηγο του δουκάτου. Ο αδελφός του απέκτησε μέρος της Κομητείας του Λίμπουργκ. Ο Φρειδερίκος Β΄ αγόρασε την Κομητεία του Χόχμπεργκ (1779), αλλά την επώλησε στον αδελφό του (1791). Το επόμενο έτος ο Φρειδερίκος Γουλιέλμος Β΄ της Πρωσίας τον όρισε κυβερνήτη του Μαργραβάτου του Άνσμπαχ-Μπαϊρόιτ, που μόλις το είχε κληρονομήσει από τον -τελευταίο του κλάδου- συγγενή του.

Δούκας της Βυρτεμβέργης
Το 1793 τον -χωρίς άρρενα τέκνα- Κάρολο Ευγένιο διαδέχθηκε ο αδελφός του, Λουδοβίκος Ευγένιος, και αυτόν, που επίσης δεν είχε άρρενες απογόνους, δύο έτη μετά ο Φρειδερίκος Β΄. Το Μονμπελιάρ περιελήφθη στην επισκοπή της Βασιλείας (Ραουρακινή Δημοκρατία) το 1792 και τρεις μήνες μετά προσαρτήθηκε στη Γαλλική Δημοκρατία (1793). Το 1796 στη Συνθήκη των Παρισίων συναίνεσε στην απόκτηση του Μονμπελιάρ και των κτήσεων δυτικά του Ρήνου από τη Γαλλία, με αντάλλαγμα την αναγνώριση της Βυρτεμβέργης ως συμπαγούς δουκάτου. Έπειτα από δύο έτη, απεβίωσε το 1797 στο Χόενχαϊμ σε ηλικία 65 ετών. Είχε οκτώ γιους, που οι πέντε ίδρυσαν κλάδους.

Οικογένεια
Νυμφεύτηκε το 1753 τη Φρειδερίκη των Χοεντσόλλερν, κόρη του Φρειδερίκου Γουλιέλμου του Βρανδεμβούργου-Σβετ, και είχε δώδεκα τέκνα:
 Φρειδερίκος Α΄ (1754 - 1816), Δούκας της Βυρτεμβέργης, που αναβαθμίστηκε σε εκλέκτορα και βασιλιά της. Ο κλάδος του εξέλιπε το 1921.
 Λουδοβίκος (1756 - 1817), Δούκας της Βυρτεμβέργης. Ο γιος του νυμφεύτηκε μοργανατικά και τα τέκνα του έλαβαν τον τίτλο του Δούκα του Τεκ. Ο κλάδος του Τεκ εξέλιπε το 1981.
 Ευγένιος Α΄ (1758 - 1822), Δούκας της Βυρτεμβέργης. Ιδρυτής του κλάδου της Καρλσρούης, που εξέλιπε το 1903.
 Σοφία Δωροθέα (μετά Μαρία Φιόντοροβνα) (1759 - 1828), παντρεύτηκε τον Παύλο της Ρωσίας.
 Γουλιέλμος Φρειδερίκος Φίλιππος (1761 - 1830), Πρίγκιπας της Βυρτεμβέργης. Ο γιος του έκανε μοργανατικό γάμο και τα τέκνα του έλαβαν τον τίτλο του Δούκα του Ούραχ. Ο κλάδος του Ούραχ έχει απογόνους ως τις ημέρες μας.
 Φερδινάνδος Φρειδερίκος Αύγουστος (1763 - 1834), Πρίγκιπας της Βυρτεμβέργης.
 Φρειδερίκη (1765 - 785), παντρεύτηκε τον Πέτρο Α΄ του Ολδεμβούργου.
 Αύγουστος του Ολδεμβούργου.
 Αμαλία της Ελλάδας, παντρεύτηκε τον Όθωνα της Ελλάδας.
 Ελισάβετ (1767 - 1790), παντρεύτηκε το Φραγκίσκο Β΄ της Αγίας Ρωμαϊκής Αυτοκρατορίας.
 Φρειδερίκη Βιλελμίνη Αικατερίνη (3 Ιουνίου - 22 Οκτωβρίου 1768).
 Κάρολος Φρειδερίκος Ερρίκος (1770 - 1791).
 Αλέξανδρος (1771 - 1833), Πρίγκιπας της Βυρτεμβέργης. Ο κλάδος Άλτσχαουζεν ή Καθολικός ή Δουκικός συνέχισε το 1921 τη διαδοχή. Μέλη του είναι οι τιτουλάριοι βασιλείς και δούκες της Βυρτεμβέργης.
 Κάρολος Ερρίκος (1772 - 1833), Πρίγκιπας της Βυρτεμβέργης. Έκανε μοργανατικό γάμο.

Πρόγονοι

Αναφορές σε Πηγές

Εξωτερικοί σύνδεσμοι
 Family tree with portrait
 Posthumous drawing of him as a young man by Adolph Menzel

Κατηγορία:Οίκος της Βυρτεμβέργης